Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5439

(2005) szerint határoznak meg, hogy: (1) megállapítsák a betegség nemzetközi terjedése által más Államokra irányuló közegészségügyi kockázatot és (2) a koordinált nemzetközi válaszlépéseket lehetőség szerint megköveteljék. Nyilatkozó – Declarant Áru nyilatkozatot kiállító, vagy bármely személy, akinek a nevében az ilyen nyilatkozatot kiállították. Parancsnokpilóta - Pilot-in-command A repülési idő alatt a légi-jármű üzemeltetéséért és biztonságáért felelős repülőgép-vezető. Postaküldemény – Mail Postai hatóság által a Általános Postaszövetség (UPU – Universal Postal Union) szabályaival egyezésben vállalt és egy másik postai hatósághoz szállítás céljából indított levelek és egyéb tárgyak szállítmányai. Repülő személyzeti tag - Flight crew member Szakszolgálati engedéllyel ellátott személyzeti tag, akit a légi-jármű üzemeltetéséhez alapvető feladatok ellátásával bíznak meg a repülési idő tartamára. Segélynyújtó repülés - Relief flights Humanitárius célból végzett repülések - segélynyújtó személyzet és segély ellátmány (mint például élelmiszer, ruházat, menedékhely, orvosi és egyéb cikkek) szállítására - vészhelyzet és/vagy katasztrófa során és/vagy azt követően. Olyan esetben is, amikor az ilyen vészhelyzet és/vagy katasztrófa miatt a személyeket - az életüket és/vagy egészségüket veszélyeztető helyről ugyanazon államon belüli, vagy az ilyen személyek befogadására hajlandó más állam területén lévő, biztonságos helyre - menekítenek. Személy eltávolítása – Removal of a person Az illetékes állam arra irányuló törvényes cselekedete, hogy egy személyt az állam elhagyására utasítson. Személy poggyász - Baggage Az utas, vagy a repülő személyzet személyi tulajdona, amelyet a légi-jármű az üzemeltetővel létrejött megegyezés alapján visz magával. - 9 -

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes